Aquest tràmit es pot sol·licitar en qualsevol moment, abans d'iniciar l'activitat
Només en el cas de conques intercomunitàries (Ebre, Xúquer i Garona) quan l'obra s'ubiqui en zona inundable o en zona de flux preferent caldrà enviar la Declaració responsable per risc d'inundació segons aquest model del Ministeri (l'heu de descarregar, emplenar, imprimir en pdf i signar el pdf.
Una eina per signar és el signasuite del Consorci AOC )
Per saber la demarcació territorial de l'ACA a la qual pertany el municipi de l'actuació o si està en una conca intercomunitària consulteu el llistat de municipis per demarcació.
Consulteu les instruccions i altres consideracions sobre la Declaració Responsable per risc d'inundació
En cas que l'actuació s'ubiqui en zona inundable o en zona de flux preferent i no s'hagi indicat en el formulari de sol·licitud, l'ACA podrà requerir la Declaració responsable per risc d'inundació.
Els formularis disponibles són:
- Conques intercomunitàries (Ebre, Xúquer i Garona) L'heu de descarregar, emplenar, imprimir en pdf i signar el pdf.
Una eina per signar és el signasuite del Consorci AOC
En funció de l'anàlisi de la documentació presentada podria ser requerida d'altra complementària (estudi d'efectes sobre el medi ambient, etc)
Si l'activitat en qüestió només requereix l'emissió d'un informe, s'aplicaria la taxa d'informe: 100,00€
L'article 112 del Text refós de la Llei d'aigües disposa que l'ocupació, utilització i aprofitament dels béns de domini públic hidràulic que requereixi autorització administrativa merita a favor de l'organisme de conca competent una taxa denominada cànon d'utilització de béns de domini públic hidràulic, destinat a protegir i millorar el domini públic hidràulic.
La meritació del cànon es produeix amb l'atorgament inicial i el manteniment anual de la concessió o autorització.
Resten exemptes del pagament del cànon, les entitats locals autoritzades, per l'ocupació del domini públic hidràulic destinada a la prestació d'un servei públic, d'acord amb el que estableix l'article 3 de la Llei 16/2008, de 23 de desembre, de mesures fiscals i financeres (DOGC 5281, de data 31-12-2008).
El Reglament del Domini Públic Hidràulic determina els casos en què el beneficiari de l'autorització serà responsable de quants danys es puguin produir al domini públic hidràulic i als béns de particulars o de l'Administració per l'execució de les obres o activitats.
Per respondre'n, i abans d'iniciar aquestes activitats, prestarà fiança en la quantia que, en cada cas concret, fixi l'Administració, la qual serà tornada si no s'haguessin produït danys.
Aquest tràmit permet demanar l'autorització per efectuar:
• Acampades col·lectives sense construccions permanents en zona de policia.
• Curses de motocròs, bicicletes, etc si travessen el domini públic hidràulic (llera).
• Establiment de zones de banys o zones recreatives i esportives (en DPH o en ZP): delimitació de zones bany o zones recreatives i esportives en les lleres públiques o en les seves zones de policia.
La declaració responsable per a la navegació de les embarcacions que vulguin utilitzar aquestes instal·lacions es presentarà de forma independent (vegeu el tràmit relacionat).
• Activitats d'oci privades o col·lectives relacionades amb el domini públic hidràulic (per exemple les activitats turístiques d'extracció artesanal d'or).
Poden ser de caràcter industrial o recreatiu, en funció de si l'activitat té una finalitat esportiva o comercial.
Aquesta opció només és vàlida per a les persones físiques.
El termini legal per resoldre és de 6 mesos, però s'intenta sempre que sigui inferior.
Sí, contra la resolució, que exhaureix la via administrativa, es pot interposar recurs potestatiu de reposició davant de l'òrgan que ha dictat l'acte.